ได้ยินชื่อเสียงร้านเครปป้าเฉื่อยมานาน เคยคิดว่าจะอร่อยแค่ไหนกันเชียว วันนี้บังเอิญมาดูหนัง เห็นร้านเปิดอยู่พอดี ก็เลยได้ลองวันนี้ ร้านอยู่ชั้น 2 ติดกับ B2S ค่ะ

ภายในร้านมีโต๊ะนั่ง 3 โต๊ะ ไม่เหมาะกับการนั่งนานๆ  เพราะเล็กและแคบค่ะ 

มาตอน 11 โมงกว่า ร้านน่าจะเพิ่งเปิด ไม่มีลูกค้าก็เลยไม่ต้องรอนานมาก แต่ก็รอประมาณนึงเพราะอุ่นแป้งค่ะ

สั่งเครปร้อน หน้าแฮม + หมูหยอง + ราดช็อคโกแลต 
ราคา 85 บาท แยกเป็น เครปเปล่า 45 บาท ไส้เพิ่มไส้ละ 20 บาท 2 ไส้ก็ 40 บาท และโกโก้ร้อน 1 แก้ว 40 บาท

ในส่วนของเครปนั้น ถามว่าอร่อยไหมก็อร่อย แต่ยังไม่ถึงกับฟินสุด ยังไม่ได้อร่อยกว่าที่อื่นมาก สเน่ห์แป้งเครปน่าจะอยู่ตรงที่หอมเนย แป้งกรอบ และได้เครื่องเยอะ จริงๆเทียบราคาก็ควรจะได้เยอะอะถูกแล้ว ???? 

ส่วนโกโก้ร้อน ก็อร่อยปกติค่ะ โดยรวมทั้งสองเมนู ไม่แย่ค่ะ อร่อยรองท้องได้ดีเลย ส่วนการบริการเพิ่งเปิดร้านพนักงานอาจจะดูหน้าบึ้งๆไปหน่อย แต่ไม่ได้สนใจก็ไม่มีอะไรค่ะ 